MAKRO วิ่ง 3% โบรกชี้กำไร Q3 โต 11% ดันทั้งปีแตะ 8 พันลบ. เคาะเป้า 41 บ.
MAKRO บวก 3% เก็งกำไรปกติไตรมาส 3/65 โต 11% แตะ 1.75 พันลบ. ดันทั้งปีแตะ 8 พันลบ. อานิสงส์จากการฟื้นตัวของท่องเที่ยวและมาตรการครึ่งละครึ่งของรัฐหนุน โบรกแนะนำราคาเป้าหมาย 41 บ.
MAKRO บวก 3% เก็งกำไรปกติไตรมาส 3/65 โต 11% แตะ 1.75 พันลบ. ดันทั้งปีแตะ 8 พันลบ. อานิสงส์จากการฟื้นตัวของท่องเที่ยวและมาตรการครึ่งละครึ่งของรัฐหนุน โบรกแนะนำราคาเป้าหมาย 41 บ.
28 ต.ค. 2565

ผู้สื่อข่าวรายงานว่า วันนี้ (28 ต.ค.65) ราคาหุ้น บริษัท สยามแม็คโคร จำกัด (มหาชน) หรือ MAKRO ณ เวลา 14:30 น. อยู่ที่ระดับ 35.50 บาท บวก 1 บาท หรือ 2.90% สูงสุดที่ระดับ 35.75 บาท ต่ำสุดที่ระดับ 34.50 บาท ด้วยมูลค่าการซื้อขาย 309.02 ล้านบาท
บล.โนมูระ พัฒนสิน ระบุในบทวิเคราะห์ว่า คาดกำไรปกติไตรมาส 3/65 อยู่ที่ 1.75 พันล้านบาท เติบโต 11% จากงวดเดียวกันของปีก่อน และเติบโต 11% จากไตรมาสก่อน ตามผลการดำเนินงานของธุรกิจค้าส่ง เติบโต 10% จากงวดเดียวกันของปีก่อน และเติบโต 20% จากไตรมาสก่อน ได้อานิสงส์จากการฟื้นตัวของการท่องเที่ยวและมาตรการครึ่งละครึ่งของรัฐหนุน SSSG เติบโต 10% และอัตรากำไรขั้นต้นเติบโต 60bps จากไตรมาสก่อน
ขณะที่โมเมนตัมไตรมาส 4/65 คาดดีขึ้นต่อทำจุดสูงสุดของปี 2.50-2.60 พันล้านบาท ตามปัจจัยบวกด้านฤดูกาล ประเมินกำไรปกติปี 65 อยู่ที่ 8 พันล้านบาท เติบโต 11% จากงวดเดียวกันของปีก่อน และกำไรปี 66 โตสูง 84% เป็น 1.46 หมื่นล้านบาทหนุนจาก Synergy ระหว่างธุรกิจค้าส่งค้าปลีกมากขึ้น แนะนำราคาเป้าหมาย 41 บาท